లాభాల స్వీకరణతో కుంగిన మార్కెట్లు
- 105 పాయింట్లు పతనమైన సెన్సెక్స్‌
ముంబయి: అమెరికా వడ్డీరేట్లను యథాతథంగా ఉంచాలని నిర్ణయించిన నేపథ్యంలో మార్కెట్లు అత్యున్నత స్థాయికి చేరడంతో వారాంతంలో మదుపరులు లాభాల స్వీకరణకు మొగ్గు చూపారు. గత కొంత కాలంగా మార్కెట్ల ఊగిసలాటలో కొట్టుమిట్టాడిన మదుపరులు వారాంతంలో సేఫ్‌ పొజిషనింగ్‌ దిశగా దృష్టి సారించడం కనిపించింది. ఫలితంగా బీఎస్‌ఈ సూచీ సెన్సెక్స్‌ 104.91 పాయింట్ల మేర క్షీణించి 28,668 పాయింట్లకు చేరింది. మరోవైపు నేషనల్‌ స్టాక్‌ ఎక్సేంజీ సూచీ 35.9 పాయింట్లు కుంగి 8831 పాయింట్ల వద్ద ముగిసింది. బీఎస్‌ఈలో మిడ్‌క్యాప్‌ సూచీ 0.1 శాతం, స్మాల్‌క్యాప్‌ సూచీ 0.3 శాతం చొప్పున రాణించాయి. మొత్తంగా మదుపర్ల మద్దతు కరువై 1496 స్టాక్స్‌ ప్రతికూలతను ఎదుర్కోనగా, మరోవైపు 1166 స్టాక్స్‌ లాభాల్లో నిలిచాయి. బీఎస్‌ఈలో రంగాల వారీగా బ్యాంకింగ్‌ సూచీ 1.23 శాతం, విద్యుత్‌ 0.61 శాతం, టెక్‌ 0.37 శాతం, వైద్య సూచీ 0.36 శాతం తగ్గి మార్కెట్లపై ఒత్తిడిని పెంచాయి. మరోవైపు రియాల్టీ 1.01 శాతం, ఆయిల్‌ అండ్‌ గ్యాస్‌ 0.74 శాతం, లోహ 0.18 శాతం చొప్పున రాణించాయి. సెన్సెక్స్‌లో రిలయన్స్‌ 1.41 శాతం, డాక్టర్‌ రెడ్డీస్‌ 1.05 శాతం, టీసీఎస్‌ 0.83 శాతం, హెచ్‌డీఎఫ్‌˜సీి 0.54 శాతం, హెచ్‌డీిఎఫ్‌సీ బ్యాంకు 0.42 శాతం చొప్పున రాణించిన అధిక లాభాలు సాధించిన స్టాక్స్‌లలో ముందు వరుసలో నిలిచాయి.
మీ స్నేహితులకు రికమెండ్ చెయ్యండి